دونیا-دا کوناویروس قوربان‌لاری‌نین سایی آرتماقدا داوام ائدیر.
یئنی نوع کروناویروس اپیدمیسی سببیندن ایندییه‌دک حیاتینی ایتیرنلرین سایی بیر میلیون 52 مینی، ویروسا یولوخان‌لارین سایی 36 میلیونو، انفکسیوندان معالیجه اولونا‌راق ساغالان اینسان‌لارین سایی ایسه 27 میلیون 41 مینی کئچیب.
ایسپانیا-دا سون بیر هفته عرضینده "کووید-19 انفکسیونوندان 484 نفر اؤلوب، بونونلا دا اؤلکه‌ده اینسان ایتکی‌سی 32 مین 486-یا یوکسلیب. بیر گونده 11 مین 998 یئنی یولوخما فاکتی‌نین آشکارلاندیغی اؤلکه‌ده انفکسیونا یولوخان‌لارین سایی 825 مین 410-آ یوکسلیب. اپیدمی‌نین ان سیخ اولدوغو پایتاخت مادرید-ده ایکی هفته‌دیر تطبیق اولونان علاوه تدبیرلرین اؤلکه میقیاسینا یاییلماسی، اها‌لی‌سی 100 میندن چوخ اولان بوتون بلدیه‌لرده و یئنی خسته‌لرله خسته‌خانا‌لارداکی ای سی یو بؤلمه‌لرینده سیخ‌لیق نیسبتی‌نین یوکسک اولدوغو بلدیه‌لرده تطبیق اولونماسی اوچون ایلکین راضی‌لیق الده ائدیلیب.
پورتوقالیا ساغلیق ناظیرلیگی سون 24 ساعات عرضینده انفکسیوندان 14 نفرین اؤلدوگونو و 427 یئنی یولوخما فاکتی‌نین آشکارلاندیغینی آچیقلاییب. اؤلکه‌ده اینسان ایتکی‌سی 2 مین 32، یولوخما سایی ایسه 80 مین 312-یه یوکسلیب.
افریقا قاره سی میقیاسیندا "کووید-19" انفکسیونوندان اینسان ایتکی‌سی 36 مین 967-نی، خسته‌لرین سایی ایسه 1 میلیون 527 مین 905-ی کئچیب. "کووید-19" انفکسیونونا یولوخموش اینسان سایی‌نین ان چوخ اولدوغو ایلک اوچ اؤلکه 682 مین 215 ایله گونئی افریقا، 134 مین 695 ایله مراکش و 103 مین 781 ایله میصر اولوب.
